als_Latn dik_Latn nus_Latn
DURRES– Një konflikt mes dy të rinjve ka degjeneruar në përplasje me armë zjarri në qytetin bregdetar të Durrësit.
Gazetarja Klodjana Haxhiaj raporton për ‘BalkanWeb’ se të shtënat me armë zjarri janë regjistruar mbrëmjen e sotme në qendër të qytetit.
Nga të shtënat nuk ka njoftime për të plagosur, ndërsa policia në vendngjarje ka sekuestruar disa gëzhoja.
Policia ka shoqëruar një nga të dyshuarit e përfshirë në konflikt dhe po punon për kapjen e autorit tjetër, i cili është larguar me shpejtësi.
Nuk dihen shkaqet dhe motivet e ngjarjes. Forca policie në vendngjarje kanë nisur hetimet.
NJOFTIMI I POLICISË:
Durrës, më 05.06.2017.
Më datë 05.06.2017, rreth orës 22:20, në lagjen Nr.3 Durrës është qëlluar në ajër me armë zjarri.
Nuk ka persona të dëmtuar.
Menjëherë në vendngjarje kanë shkuar Efektivet e Policisë, të cilët po punojnë për identifikimin e autorëve dhe zbardhjen e plotë të ngjarjes.
(d.d/BalkanWeb)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kab_Latn